Fyresdal kommune har fått 600.000 kroner i tilskot frå Fellesfondet for å byggje eit kombinert meieri og foredlingsanlegg for slakt. I desse dagar blir det jobba med anbodsdokument på eit over 500 rutemeter stort nybygg som skal liggje like sør for den nye rutebilstasjonen på Molandsmoen.
I tillegg til å ha meieri og lokale for kjøtforedling, skal det seljast ulike kvalitetsvarer i bygget. Både kjøt- og mjølkeprodukt skal mykje dreie seg om råvarer frå telemarkskua.
- Det blir byggjestart snarast. Men fyrst må kommunestyret avgjere anbodsrunden og godkjenne bygget. Det blir jobba veldig seriøst med denne saka. Telemarkskua er 150 år neste år, og det er eit bra år å starte eit meieri på, seier Olav A. Veum, næringssjef i Fyresdal kommune.